VÖRS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

2.számú
2012.MÁRCIUS 29.

NYILVÁNOS ÜLÉS
JEGYZŐKÖNYV HATÁROZATAI
16/2012./III.29./kt.határozat:




- 2012.március 29-i ülés napirenjé-








nek elfogadása

17/2012./III.29./kt.határozat:




- 2012.évi Nemleges közbeszerzési








terv jóváhagyása
18/2012./III.29./kt.határozat:




- Római Katolikus Egyházközség
                                                           pénzbeni támogatás iránti
                                                           kérelmének elutasítása

19/2012./III.29./kt.határozat:                          - Pályázat benyújtás önhibáján kí-
                                                           vül hátrányos pénzügyi helyzetben 
                                                           lévő önkormányzatok pénzügyi tá-
                                                           mogatása

20/2012./III.29./kt.határozat:                                               - Belépési nyilatkozat Balatongyön-
                                                           gye Vidékfejlesztési Egyesületbe

21/2012./III.29./kt.határozat:                           - Somogy Megyei Kormányhivatal
                                                           Törvényességi felhívásának tudo-
                                                           másulvétele
Zárt ülésen:

22/2012./III.29./kt.határozat:




- Zelena Zsolt Vörs, Felszabadu-





lás u.26.sz. alatti lakos részére 





átmeneti segély megállapítása
RENDELETEI
4/2012./III.29./önkormányzati rendelet:


-Az Önkormányzat 2011.évi költ-
                                                          ségvetési zárszámadásáról
5/2012./III.29./önkormányzati rendelet:                - A szociális ellátások helyi szabá-
                                                          lyozásáról szóló rendelet módosítá-
                                                          sa
2.sz. 
JEGYZŐKÖNYV

Készült a Vörs Községi Önkormányzat Képviselő-testületének 2012. március 29-én           13,30 órakor a Községháza tanácstermében  (8711. Vörs, Alkotmány u.29.) megtartott  nyilvános üléséről.

Jelen vannak:  Farkas László polgármester 


Kálmán Zoltán képviselő



Péter Szabolcs képviselő



Szekeres Zoltán képviselő

Igazoltan távol van:    Varga Árpád alpolgármester

Tanácskozási joggal jelen van: Török Csilla körjegyző

Farkas László polgármester:

Megállapítja, hogy a képviselő-testület ülése határozatképes, mert a megválasztott 5 fő települési képviselőből 4 fő jelen van.  Az ülést megnyitja. Javaslatot tesz a tárgyalandó napirendi pontokra.

A képviselő-testület  4 igen szavazattal, ellenszavazat és tartózkodás nélkül meghozta az alábbi határozatát:

16/2012./III.29./kt.határozat:

Vörs Község Önkormányzatának Képviselő-testülete a 2012. március 29-i ülésén az alábbi napirendet tárgyalja:

Napirend:

1.) Az Önkormányzat 2011.évi költségvetési zárszámadásáról rendeletalkotás

Előadó: Farkas László polgármester

2.) A szociális ellátások helyi szabályozásáról szóló rendelet módosítása

Előadó: Farkas László polgármester

3.) 2012.évi Nemleges közbeszerzési terv jóváhagyása

Előadó: Farkas László polgármester

4.) Egyéb ügyek

Határidő: azonnal

Felelős: Farkas László polgármester

1.)Napirend tárgyalása

Az Önkormányzat 2011.évi költségvetési zárszámadásáról rendeletalkotás
Előadó: Farkas László polgármester

(A rendelettervezet jelen jkv. mellékletét képezi.)

Farkas László polgármester:

Részletesen ismerteti a testület tagjaival a zárszámadási rendelettervezetben foglaltakat.

A képviselő-testület tagjai a rendelettervezetben foglaltakat megismerték, megtárgyalták.

A képviselő-testület 4 igen szavazattal, ellenszavazat és tartózkodás nélkül az alábbi rendeletet alkotta:

Vörs Község Önkormányzata Képviselő-testületének

4/2012./III.29./önkormányzati rendelete

az Önkormányzat 2011.évi költségvetési zárszámadásáról

Vörs Önkormányzat Képviselő-testülete az államháztartásról szóló 2011. évi CXCV. törvény (a továbbiakban: Áht.) 91.§.-ában kapott felhatalmazás alapján, az Alaptörvény 32. cikk (1) bekezdés f) pontjában, valamint a helyi önkormányzatokról szóló 1990. évi LXV. törvény 91. § (1) bekezdésében meghatározott feladatkörében eljárva a következőket rendeli el:
1. §

(1)  Vörs Önkormányzat Képviselő-testülete a 2011. évi költségvetés végrehajtásáról szóló zárszámadást az 3., 4., 5.mellékleteiben foglaltaknak megfelelően 

a bevételeket 57.321 ezer Ft módosított előirányzattal, 61.272 ezer Ft teljesítéssel
a kiadásokat 44.745 ezer Ft módosított előirányzattal, 50.297 ezer Ft teljesítéssel

jóváhagyja.

(2) A Polgármesteri Hivatal kiemelt  előirányzatonkénti kiadásokat – feladatonként részletezve a 5. mellékletekben foglaltaknak megfelelően fogadja el.

2. §

(1)  A felhalmozási (v. fejlesztési) kiadások módosított előirányzatát 7.711 e Ft, teljesítését 579  ezer Ft főösszegben, valamint annak feladatonkénti részletezését a 6., 7. mellékletben foglaltak szerint elfogadja.

3. §

Az önkormányzat létszámkeretét az 8., 9.mellékleteknek megfelelően hagyja jóvá.

4. §

Az önkormányzat a 2011. december 31-ei állapot szerinti vagyonát a 10.melléklet  - a mérlegben valamint a vagyon leltárban szereplő adatok alapján 384.950 ezer Ft-ban állapítja meg. 

5. §

Az önkormányzat  pénzmaradványát a 14..mellékleteknek megfelelően jóváhagyja.
6. §

Az Önkormányzat által adott közvetett támogatásokat tartalmazó kimutatást e rendelet 11.melléklete tartalmazza.
7. §

A képviselő-testület a lakossági és közösségi szolgáltatások támogatásáról a 12. mellékletben foglaltaknak megfelelően döntött.

8. §

(1) Ez a rendelet a kihirdetést követő napon lép hatályba, rendelkezéseit azonban az éves beszámoló elkészítése során alkalmazni kellett. A rendelet hatályba lépésével egyidejűleg a többször módosított 1/2011./II.28./önkormányzati rendelete hatályát veszti

(2) A rendelet kihirdetéséről a körjegyző gondoskodik az SZMSZ-ben meghatározottak szerint.

2.) Napirend tárgyalása
A szociális ellátások helyi szabályozásáról szóló rendelet módosítása

Előadó: Farkas László polgármester

(A rendelettervezet jelen jkv. mellékletét képezi.)

A képviselő-testület 4 igen szavazattal, ellenszavazat és tartózkodás nélkül az alábbi rendeletet alkotta:

Vörs Község Önkormányzata Képviselő-testületének

5/2012./III.29./önkormányzati rendelete, a 6/2011./IV.13./önkormányzatai rendelete 

a szociális ellátások helyi szabályozásáról módosításáról

Vörs Község Önkormányzata Képviselő-testülete az Alaptörvény 32.cikk (1) bekezdés a) pontja és a (2) bekezdésében meghatározott hatáskörében a szociális igazgatásról és a szociális ellátásokról szóló 1993.évi III.törvény (a továbbiakban: Szt.) 1.§.-ának (2) bekezdésében, 10.§.(1) bekezdésében, 25.§.(3) bekezdés b) pontjában, 26.§.-ában, 32.(1) és (3) bekezdésében, 35.§.(2) bekezdésében, 37.§.(1)bekezdés d) pontjában, 37/A.§. (3) bekezdésében, 38.§.(9) bekezdésében, 43/B.§.(1) és (3) bekezdésében, 45.§.(1), (3) bekezdésében, 46.§.(1) bekezdésében, 47.§.(2) és (5) bekezdésében, 48.§.(4) bekezdésében, 50.§.(3) bekezdésében, 55/C.§.(4) bekezdésében, 60.§.(3) bekezdésében, 62.§.(2) bekezdésében, 92.§.(1) bekezdésében, a 115.§.(3) bekezdésében, a 132.§. (4) bekezdésében kapott felhatalmazás alapján, a helyi önkormányzatokról szóló 1990.évi LXV.törvény 8.§.(1) bekezdésében meghatározott feladatkörében eljárva a következőket rendeli el:

1.§.

A 6/2011./IV.13./önkormányzati rendelet 2.§.(5) bekezdése helyébe az alábbi rendelkezés lép:

„(5) Elektronikus úton nem intézhető önkormányzati hatósági ügyfajták:

· méltányossági ápolási díj

· átmeneti segély

· kamatmentes kölcsön, vissza nem térítendő támogatás

· temetési segély

· méltányossági közgyógyellátás

2.§.

A 6/2011./IV.13./önkormányzati rendelet 6.§.(1) bekezdése helyébe az alábbi rendelkezés lép:

„(1) A rendszeres szociális segély, átmeneti segély, temetési segély, egészben, vagy részben természetbeni szociális ellátás formájában is nyújtható. A folyósítás módjáról az ellátást megállapító határozatban rendelkezni kell.”

3.§.

A 6/2011./IV.13./önkormányzati rendelet II.fejezet Szociális rászorultságtól függő pénzbeli ellátások alcím alatti szöveg 9.§. (1) bekezdés helyébe az alábbi szöveg lép:

“9.§. (1) Szociális rászorultság esetén a jogosult számára a települési önkormányzat képviselő-testülete az Szt.-ben, illetve e rendeletében meghatározott feltételek szerint

a) méltányossági ápolási díjat (18.életévet betöltött tartósan beteg személy ápolását végző személy kérelmére)

b) átmeneti segélyt

c) temetési segélyt,

d) kamatmentes kölcsönt, vissza nem térítendő támogatást,

állapít meg (a továbbiakban együtt: szociális rászorultságtól függő ellátások).

4.§.

A képviselő-testület a 4/2011./IV.13./önkormányzati rendelet 15-16-17.§.-át hatályon kívül helyezi.

5.§.

Záró rendelkezések

(1) E rendelet a kihirdetését követő napon lép hatályba.

(2) A rendelet kihirdetéséről a körjegyző gondoskodik az SZMSZ-ben meghatározottak szerint.

6.§.

E rendelet a Magyar Köztársaságnak az Európai Unióhoz történő csatlakozásáról szóló szerződés kihirdetéséről szóló 2004.évi XXX.tv.-el összhangban az Európai Közösségek jogszabályaival összeegyeztethető szabályozást tartalmaz.

3.) Napirend tárgyalása
2012.évi Nemleges közbeszerzési terv jóváhagyása

Előadó: Farkas László polgármester

(Az írásos előterjesztés jelen jkv. mellékletét képezi.)

A képviselő-testület 4 igen szavazattal, ellenszavazat és tartózkodás nélkül meghozta az alábbi határozatát:

17/2012./III.29./kt.határozat:

a.) Vörs Község Önkormányzatának Képviselő-testülete 2012. évben nem kíván közbeszerzési eljárást lefolytatni, ezért NEMLEGES közbeszerzési tervet hagy jóvá. 

b.) Vörs Község Önkormányzatának Képviselő-testülete amennyiben közbeszerzés alá eső beszerzést kíván még a 2012-es költségvetési évben megvalósítani, közbeszerzési tervét el fogja készíteni, és nyilvánossá teszi.

Határidő. azonnal

Felelős: Farkas László polgármester

4.Egyéb ügyek
4.2. A Vörsi, Holládi és Tikosi Egyházközség pénzbeni támogatás iránti kérelme

Előadó: Farkas László polgármester

(Szóbeli előterjesztés)

Farkas László polgármester:

Tájékoztatja a testület tagjait, hogy megkereste Őt a jelenlegi vörsi plébános, és azzal a kérelemmel fordult a képviselő-testület felé, hogy szeretné az egyházközség felújíttatni a templom elektromos rendszerét, amely több mint 5 millió Ft-ba kerülne, ehhez kérne a képviselő-testülettől 600.000.- Ft pénzbeni támogatást.  Az önkormányzat önhibáján kívül hátrányos pénzügyi helyzetbe került önkormányzat. A testület az előbbi napirend keretében határozott arról, hogy pályázatot nyújt be ÖNHIKI-re, ami nem biztos nyer. 

A képviselő-testület 4 igen szavazattal, ellenszavazat és tartózkodás nélkül meghozta az alábbi határozatát:

18/2012./III.29./kt.határozat:

Vörs Község Önkormányzatának Képviselő-testülete a Vörsi,Holládi,Tikosi egyházközség pénzbeni támogatás iránti kérelmében foglaltakat – melyben a vörsi Templom elektromos hálózatának felújításához kér pénzbeni támogatást – megismerte, megtárgyalta, azt költségvetési fedezet hiányában nem támogatja, elutasítja.

Határidő: azonnal

Felelős: Farkas László polgármester

4.2. Pályázat benyújtása önhibáján kívül hátrányos pénzügyi helyzetbe került önkormányzatok támogatására
Előadó: Farkas László polgármester

(Szóbeli előterjesztés)

Farkas  László polgármester:

Javasolja, hogy a képviselő-testület értsen egyet azzal, hogy az önhibás pályázat  ez évben is benyújtásra kerüljön, hogy a költségvetési hiányt esetlegesen pályázati úton lehessen pótolni.
A képviselő-testület 4 igen szavazattal, ellenszavazat és tartózkodás nélkül meghozta az alábbi határozatát:

19/2012./III.29./kt.határozat:

1. Vörs Község Önkormányzat Képviselő-testülete a Magyarország 2012.évi költségvetéséről szóló 2011.évi CLXXXVIII.törvény 6.melléklet 2.pontja alapján (továbbiakban 6.melléklet) támogatási igényt nyújt be az önhibájukon hátrányos helyzetben lévő önkormányzatok 2012.évi támogatására.
2. Vörs Község Önkormányzatának Képviselő-testülete az öhibájukon kívül hátrányos helyzetben lévő önkormányzatok 2012.évi támogatásának igényléséhez a fenti törvény alapján a következő nyilatkozatot teszi:

I. b.) a települési önkormányzat lakosságszáma 2011.január 1-jén 1000 fő alatti, és a Balatonszentgyörgy székhelyű körjegyzőséghez tartozik.

II. a.) a települési önkormányzat helyi adó bevezetéséről döntött és 2012.évben ilyen jogcímen 8.550 ezer forint összegű bevételt tervez.

III. Az önkormányzat 2012.évi költségvetési rendeletét vagy módosított költségvetési rendeletét 4.933 ezer forint összegű működési célú hiánnyal fogadta el.

IV. a.) az önkormányzat az Ötv. szabályai szerint kötelező könyvvizsgálatra nem kötelezett.

V. Az önkormányzat az államháztartásról szóló 2011.évi CXCV.törvény 50.§. (1) bekezdés a) pontjában meghatározott rendezett munkaügyi kapcsolatok követelményeinek megfelel.

Határidő: azonnal

Felelős: Farkas László polgármester

4.3. Balatongyöngye Vidékfejlesztési Egyesületbe való belépésről döntés

Előadó: Farkas László polgármester

(Szóbeli előterjesztés)

Farkas László polgármester:

Törvényi változás következtében a gazdasági társaságokként – a Dél-balatoni Leader is így működött - működő vidékfejlesztési LEADER akciócsoportok 2012, évtől kizárólag egyesületi formában működhetnek. Az elsődleges cél, hogy lényegesen kisebb működési költséggel valósuljon meg ezeknek a pénzeknek a célba juttatása. Alapvetően nem fog változni a szisztéma. Továbbra is olyan közösségi célok, megújítási, szervezési tevékenység, infrastrukturális céloknak a megvalósítása lesz a szervezetnek a feladata, a finanszírozás bonyolítása, amit mindenképpen fontosnak tartunk, hogy mi is ott legyünk a közelében. Van, lesz a faluban olyan megvalósításra érdemes cél, amit nem hagyhatunk, hogy ezek a kérdések háttérbe szoruljanak. Javasolja a testületnek az egyesületbe való belépést.

A képviselő-testület tagjai a polgármester szóbeli előterjesztésében foglaltakat megtárgyalták.

A képviselő-testület 4 igen szavazattal, ellenszavazat és tartózkodás nélkül meghozta az alábbi határozatát:

20/2012./III.29./kt.határozat:

Vörs Község Önkormányzatának Képviselő-testülete belép a Balatongyöngye Vidékfejlesztési Egyesületbe. Felkéri a polgármestert, hogy a testület
 döntéséről az Egyesületet értesítse. A szükséges dokumentumok aláírására a polgármestert felhatalmazza.

Határidő: azonnal

Felelős: Farkas László polgármester

4.4.Somogy Megyei Kormányhivatal XV-B-3-568/2012. törvényességi felhívásában foglaltak megtárgyalása

Előadó: Farkas László polgármester

(Az írásos előterjesztés jelen jkv. mellékletét képezi.)

Farkas László polgármester:

A képviselő-testület a 110/2011./XII.1./kt. határozatában döntött arról, hogy belép a „Dél-Balatoni Regionális Hulladékgazdálkodási Önkormányzati Társulás”-ba. A Somogy Megyei Kormányhivatal törvényességi felhívással élt a testület ezen határozatával kapcsolatban, mivel a testület által jóváhagyott a Siófok Város Önkormányzata gesztorsága mellett 34 helyi önkormányzat által – a helyi önkormányzatok társulásairól és együttműködéséről szóló 1997.évi CXXXV.törvény 16.§.-a alapján – az önkormányzatok hulladékgazdálkodási feladatainak ellátására, hulladékgazdálkodási rendszerének fejlesztésére, „Dél-Balatoni Regionális Hulladékgazdálkodási Önkormányzati Társulás” elnevezéssel alakított jogi személyiségű társulás társulási megállapodásában foglaltak nem felelnek meg a hatályos jogszabályi előírásokban foglaltaknak. A Somi Hulladéklerakó Fejlesztési Projekt ügyvezető-projektvezetőjétől érkezett egy megkeresés, melyben tájékoztatják a vörsi önkormányzatot a Somogy Megyei Kormányhivatal által tett törvényességi észrevétel tényéről, illetve arról, hogy ha elkészül az új dokumentáció, amelyet a Kormányhivatallal is egyeztetnek, akkor soron kívül tájékoztatják Vörs Község Önkormnyzatát is, hogy milyen új, vagy módosított testületi döntés(ek) meghozatalára van szükség.
Javasolom a képviselő-testületnek, hogy a törvényességi felhívásban foglaltakat vegye tudomásul, és kezdeményezze a társulási megállapodás módosítását.
A képviselő-testület tagjai az írásos előterjesztésekben foglaltakat megismerték, megtárgyalták.

A képviselő-testület 4 igen szavazattal, ellenszavazat és tartózkodás nélkül meghozta az alábbi határozatát:

21/2012./III.29./kt.határozat:

Vörs Község Önkormányzatának Képviselő-testülete a Somogy Megyei Kormányhivatal XV-B-3-568/2012. Törvényességi felhívását a képviselő-testület 110/2011./XII.1./kt.határozatával kapcsolatosan megismerte, megtárgyalta, azt tudomásul veszi.

A képviselő-testület kezdeményezi a „Dél-Balatoni Regionális Hulladékgazdálkodási Önkormányzati Társulás” Társulási Megállapodásának módosítását.

Felkéri a polgármestert, hogy testület határozatáról a Somogy Megyei Kormnyhivatalt és a Dél-Balatoni Regionális Hulladékgazdálkodási Önkormányzati Társulást értesítse.

Határidő: azonnal

Felelős: Farkas László polgármester

4.5. Zárt ülés elrendelése

A képviselő-testület egyhangúlag a továbbiakban tárgyalandóra – jellege miatt – zárt ülés rendel el.

k.m.f.t.

Farkas László 








       Török Csilla

polgármester








       körjegyző
